Bar mitsva-gutten blir kalt opp for å lese høyt foran hele forsamlingen i synagogen, og ofte er dette første gangen gutten bruker tefillin, to bønneremmer med lærbokser som inneholder hellige bønner. De to boksene festes med remmene på den ene overarmen og på pannen. Før en bar mitsva går jødiske gutter igjennom en opplæring sammen med en rabbiner hvor de trener på å lese fra toraen. Her lærer de også om jødisk tradisjon og tekster fra Tanakh.